|  |  |
| --- | --- |
|  | **КЛИНИЧКИ ЦЕНТАР ВОЈВОДИНЕ**  **KLINIČKI CENTAR VOJVODINE**  21000 Нови Сад, Хајдук Вељкова 1, Војводина, Србија  21000 Novi Sad, Hajduk Veljkova 1, Vojvodina, Srbija  теl: +381 21/484 3 484  [www.kcv.rs](http://www.kcv.rs), e-mail: tender@kcv.rs |

Број: 182-17-О/4

Дана: 26.10.2017. године

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ**

**БРОЈ 182-17-О - Набавка сетова за торакалну дренажу за потребе Клиничког центра Војводине**

**ПИТАЊA ПОТЕНЦИЈАЛНОГ ПОНУЂАЧА И ОДГОВОРИ НАРУЧИОЦА**

1. У обрасцу понуде за партију 1. Наведено је да “систем треба да има сабирну комору са два одељка запремине од по 1150ml (+/-150ml)” а истовремено се тражи и “укупна запремина најмање 2200ml”. Имајући у виду да тражени опсег са наведеним дозвољеним одступањем (+/-150ml) за сабирну комору са два одељка износи од 2000ml до 2600ml, молимо Вас да укупну запремину боце прилагодите наведеним дозвољеним одступањем за сабирну комору тј. “укупна запремина боце најмање 2000ml”.

**ОДГОВОР**: Приликом дефинисања тражених запремина дренажне коморе и њених одељака, наручилац је имао у виду да се запремине дренажне коморе код трокоморних боца различитих произвођача које су регистроване код АЛИМС-а, крећу у опсегу од 2200-2500ml, па је одредио 2200ml као доњу границу.

У вези са запреминама појединих одељака дренажне коморе, наручилац је имао у виду да неки произвођачи нуде трокоморне боце са одељцима једнаких запремина, док други произвођачи имају одељке неједнаких запремина. Будући да су обе варијанте прихватљиве, наручилац, остаје при захтеву да укупна запремина оба одељка заједно, буде 2200ml. На нашем тржишту не постоји трокоморна боца за одрасле са збиром запремина одељака прве коморе мањим од 2200ml.

1. У обрасцу понуде за партију 1. тражена је боца са “доводним цревом, заштићеним од пресавијања”, молимо Вас да дефинишете у ком делу црево мора да буде заштићено од пресавијања, и да ли је за наручиоца прихватљиво да је црево читавом дужином отпорно на пресавијање?

**ОДГОВОР**: Приликом дефинисања овог захтева наручилац је имао у виду да је место на коме доводно црево улази у денажну комору најоптерећеније, и самим тим најизложеније пресавијању услед тежине дренажног садржаја који се може накупити у проксималним деловима дренажног црева. Стога, на том прелазу, дренажно црево треба да буде додатно ојачано да би се обезбедило лучно савијање и избегло пресавијање којим се компромитује дренажа.

Прихватљиво је и да доводно црево буде заштићено од пресавијања читавом дужином.

1. У обрасцу понуде за парију бр. 1. тражено је да одељци за сабирну дренажу буду “оба градуисана на 1ml у првих 100ml, на 5ml од 100-250ml и на 10ml до испуњености одељка”, да ли је за наручиоца прихватљиво да одељак за торакалну дренажу буде градуисан на 5ml у првих 200ml а на 10ml до испуњености одељка, а одељак за плеуралну дренажу буде градуисан на 10ml до испуњености одељка, с обзиром да градуација на ml није прецизна и значајна за адултне пацијенте? Такође, када би таква прецизна градуација била важна не би поједини произвођачи (нпр. Biometrix, модел Thorametrix) наводили на самој боци за торакалну дренажу да се ради о апроксимативним (приближним) вредностима градуације. Градуацијом на 10ml постиже се сва неопходна прецизност коју дренажна боца треба да пружи у противном, оваква боца би се претворила у мерни инструмент, што она свакако није.

**ОДГОВОР**: По питању градуације, а у циљу што прецизнијег мерења дренажног садржаја, Наручилац остаје при захтеву из техничке спецификације.

1. У обрасцу понуде за партију бр. 1 тражено је да боца има “самозаптивни порт за узимање узорака из првог одељка бризгалицом са иглом <18G (1.30mm)”. Сматрамо да прецизирање величине игле из које се узима узорак апсолутно нема никаквог клиничког а ни функционалног значаја. Молим Вас да нам одговорите да ли је за наручиоца прихватљиво да боца има порт за узимање узорака из првог одељка буде безиглени конектор чијом употребом се смањује крос-конатминација?

**ОДГОВОР**: Игла број 18 је најчешће коришћена игла у интензивним негама, како за припрему терапије, тако и за узимање разних узорака за анализу. Безиглени конектори се ретко користе, нарочито у лечењу адултних болесника, а безиглени конектори се могу оштетити уколико се прободу иглом. Стога, ради веће униформности у свакодневном раду техничара и избегавању грешака, Наручилац остаје при захтеву из техничке спецификације.

1. У обрасцу понуде за партију бр. 1 тражено је да боца има “секундарни порт је затворен поклопцем на привеску, заштићеним од случајног отварања, који се отклапа када се дренажа врши из два дрена и остаје привеском везан за дренажну боцу тако да се њиме може поново затворити секундарни порт”. Суштина боце за торакалну дренажу је сакупљање ексудата, у овом случају из једног или два дрена, молим Вас да нам објасните зашто је за корисника важан начин затварања секундарног порта? Молим Вас да нам објасните каква врста заштите је потребна да би поклопац био заштићен од случајног отварања? Да ли је за корисника прихватљиво да уз боцу унутар паковања буду испоручена 2 стерилна конектора, тако да се са једним одмах може затворити секундарни порт уколико се не користи дренажа из два дрена а други стерилни сачувати уколико постоји потреба да се после употребе другог дрена боца затвори ради одлагања? Овакав начин затварања портова омогућава кориснику да неизменично и независно затвара/отвара портове на боци у складу са његовим потребама.

**ОДГОВОР**: Из навода у питању које сте поставили „да уз боцу унутар паковања буду испоручена 2 стерилна конектора“ намеће се закључак да боца коју као понуђач намеравате да понудите, долази са два слободна дренажна порта, односно да ни на један порт није нити уграђено доводно црево нити чеп (конектор) тако да то треба учинити у оквиру припреме система за дренажу, што процедуру припреме додатно усложњава.

Треба имати у виду да уколико макар један порт остане отворен приликом успостављања дренаже, систем ће остати отворен према спољној средини и дренажа неће функционисати па ће болесник бити угрожен. Да би се избегла реално могућа грешка приликом припреме система за дренажу, Наручилац инсистира да секундарни порт мора бити фабрички заптивен одговарајућим чепом који је привеском везан за дренажну боцу да се не би изгубио када се секундарни порт користи за дренажу. На тај начин се избегава да, услед превида техничара који припрема боцу за дренажу, систем остане отворен према спољној средини и потпуно нефункционалан. Стога, за Наручиоца није прихватљиво да уз боцу унутар паковања буду испоручена 2 стерилна конектора.

С поштовањем,

*Комисија за јавну набавку 182-17-О*